CELEX: 32020R1298
Language: da
Date: 2020-07-13 00:00:00
Title: Kommissionens delegerede forordning (EU) 2020/1298 af 13. juli 2020 om ændring af bilaget til Europa-Parlamentets og Rådets forordning (EU) 2019/452 om et regelsæt for screening af udenlandske direkte investeringer i Unionen

18.9.2020   
               
               
                  DA
               
               
                  Den Europæiske Unions Tidende
               
               
                  L 304/1
               
            
         KOMMISSIONENS DELEGEREDE FORORDNING (EU) 2020/1298
         af 13. juli 2020
         om ændring af bilaget til Europa-Parlamentets og Rådets forordning (EU) 2019/452 om et regelsæt for screening af udenlandske direkte investeringer i Unionen
         EUROPA-KOMMISSIONEN HAR —
         Under henvisning til traktaten om Den Europæiske Unions funktionsmåde,
         Under henvisning til Europa-Parlamentets og Rådets forordning (EU) 2019/452 af 19. marts 2019 om et regelsæt for screening af udenlandske direkte investeringer i Unionen (1), særlig artikel 8, stk. 4, og
         ud fra følgende betragtninger:
         
                     (1)
                  
                  
                     I henhold til artikel 8, stk. 3, i forordning (EU) 2019/452 skal projekter eller programmer af interesse for Unionen omfatte de projekter og programmer, som involverer et betydeligt beløb eller en betydelig andel af EU-finansiering, eller som er omfattet af EU-ret om kritisk infrastruktur, kritiske teknologier eller kritiske råvarer, der har afgørende betydning for sikkerheden eller den offentlige orden.
                  
               
                     (2)
                  
                  
                     Listen over projekter eller programmer af interesse for Unionen omtalt i punkt 1 er anført i bilaget til forordning (EU) 2019/452.
                  
               
                     (3)
                  
                  
                     Kommissionen har konstateret, at der er flere andre projekter og programmer, som involverer et betydeligt beløb eller en betydelig andel af EU-finansiering, eller som er omfattet af EU-ret om kritisk infrastruktur, kritiske teknologier eller kritiske råvarer, der har afgørende betydning for sikkerheden eller den offentlige orden, og som derfor også bør medtages på ovennævnte liste.
                  
               
                     (4)
                  
                  
                     Det er hensigtsmæssigt, at partnerskaber under Horisont 2020 i form af Unionens deltagelse i programmer, der iværksættes af flere medlemsstater, instrumenter såsom fællesforetagender eller organer som f.eks. Det Europæiske Institut for Innovation og Teknologi udtrykkeligt nævnes. Disse partnerskaber spiller en vigtig rolle i EU's indsats med hensyn til sundhedskriser som f.eks. covid-19-pandemien, da de bl.a. støtter forskning og innovation inden for folkesundhed, initiativer til forbedring af effektiviteten, virkningsfuldheden og kvaliteten af lægemiddeludviklingsprocessen og partnerskaber mellem den private sektor og den akademiske verden for at forbedre sundhedssystemernes bæredygtighed.
                  
               
                     (5)
                  
                  
                     Bilaget til forordning (EU) 2019/452 bør derfor ændres —
                  
               VEDTAGET DENNE FORORDNING:
         
            Artikel 1
            I bilaget til forordning (EU) 2019/452 foretages følgende ændringer:
            
                        1)
                     
                     
                        Punkt 3 affattes således:
                        
                                    »3.
                                 
                                 
                                    Horisont 2020, herunder forsknings- og udviklingsprogrammer i henhold til artikel 185 i TEUF og fællesforetagender eller enhver anden struktur, der er oprettet i henhold til artikel 187 i TEUF:
                                    Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af beslutning 1982/2006/EF (EUT L 347 af 20.12.2013, s. 104), herunder de deri indeholdte foranstaltninger vedrørende centrale støtteteknologier såsom kunstig intelligens, robotteknologi, halvledere og cybersikkerhed.«
                                 
                              
                  
                        2)
                     
                     
                        Punkt 8 affattes således:
                        
                                    »8.
                                 
                                 
                                    Permanent struktureret samarbejde (PESCO):
                                    Rådets afgørelse (FUSP) 2018/340 af 6. marts 2018 om opstilling af listen over projekter, der skal udvikles under PESCO (EUT L 65 af 8.3.2018, s. 24).
                                    Rådets afgørelse (FUSP) 2018/1797 af 19. november 2018 om ændring og ajourføring af afgørelse (FUSP) 2018/340 om opstilling af listen over projekter, der skal udvikles under PESCO (EUT L 294 af 21.11.2018, s. 18).
                                    Rådets afgørelse (FUSP) 2019/1909 af 12. november 2019 om ændring og ajourføring af afgørelse (FUSP) 2018/340 om opstilling af listen over projekter, der skal udvikles under PESCO (EUT L 293 af 14.11.2019, s. 113).«
                                 
                              
                  
                        3)
                     
                     
                        Følgende tilføjes som punkt 9, 10 og 11:
                        
                                    »9.
                                 
                                 
                                    Forberedende foranstaltning vedrørende forberedelse af det nye EU GOVSATCOM-program:
                                    Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse 541/2014/EU og om ophævelse af forordning (EU, Euratom) nr. 966/2012, særlig artikel 58, stk. 2, litra b) (EUT L 193 af 30.7.2018, s. 1).
                                 
                              
                                    10.
                                 
                                 
                                    Den forberedende foranstaltning vedrørende forsvarsforskning:
                                    Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse 541/2014/EU og om ophævelse af forordning (EU, Euratom) nr. 966/2012, særlig artikel 58, stk. 2, litra b) (EUT L 193 af 30.7.2018, s. 1).
                                 
                              
                                    11.
                                 
                                 
                                    Europæisk fællesforetagende for ITER:
                                    Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (EUT L 90 af 30.3.2007, s. 58).«
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning offentliggøres i Den Europæiske Unions Tidende, når fristen for indsigelse fra enten Europa-Parlamentet eller Rådet er udløbet, eller Europa-Parlamentet og Rådet har meddelt Kommissionen, at de ikke agter at gøre indsigelse, jf. artikel 16, stk. 6, i forordning (EU) 2019/452.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 79I af 21.3.2019, s. 1.